Himeci qəsri

**Himeci qəsri**(yapon 姫路城 Himecicö) — Yaponiyanın  ən qədimdən qalmış qəsrlərindən biri. 1993 ildə Yuneskonun Dünya İrsi siyahısına salınıb. Qəsr kompleksinə ümumiyyətlə, əksəriyyəti ağacdan olan  83 bina daxildir. Qəsrin dayandığı təpənin ətəyində eyni adlı şəhər yerləşir. Qəsr 1333 - 1346 illərdə tikilib, 1580 və 1612- illərdə  genişləndirilib. 
## Ümumi məlumat
Yapon qəsrinin vacib xüsusiyətlərini topoqrafiya müəyyən edir. Üç əsas yapon qəsri tipi var: *yama –ciro* – dağın üstündə, *hira-ciro* düzənlikdə, *hirayama –ciro* düzənliyin ortasında təpədə tikilir.

## Himeci qəsrinin quruluşu

Yaponiyanın qərbindəki Himeci qəsri üçüncü tipə aiddir. 
Adətən qəsrin ərazisində ən yüksək yerdə əsas qüllə –*tensükaku*- tikilirdi. Qüllə qəsr üzərində yüksəlirdi və rəqibin yerdəyişməsini müşahidə etmək üçün əlverişli noqtə  idi. 
Əsas qüllənin ətrafındakı meydança qəsrin ən vacib yeri idi və *honmaru* (əsas hasar)adlanırdı. Başqa, *ninomaru* və *sannomaru* kimi sahələr, çox vaxt spiralvari əsas hasarın ətrafında yerləşirdi. 
Himeci qəsrində əsas hasar siyasi qərarların qəbul olunduğu yer idi. 
Mülkədarın və onun ailə üzvlərinin və qohumlarının  otaqları *ninomaru, sannomaru* və *nisinomaru*(müvafiq olaraq ikinci, üçüncü və qərb hasarlarında), o vaxtdan qəsrin bölünmə prinsipi dəyişmədi.

## Müdafiə təyinatı

İstənilən qəsrin ən vacib funksiyası müdafiədir. Himeci qəsri xəndəklər sistemi ilə əhatələnmişdi. 
Daş özüllü divarlar və xəndəyin torpaqdan  divarları  müdafiə sitemini möhkəmləndirirdilər. Həm də onlardan bəziləri hasarların və keçidlərin  arasında yerləşirdi ki düşmənin içəri daxil olmasını olduqca çətinləşdirirdi. 
Divarların daş özüllərinin maraqlı özəlliyi onların profili idi. Onlar, yuxarı hissəsində çölə burularaq  kəskin yoxuşa qalxırdılar. Bu *oqi –no-kobay*(yığılan enişin burulğanı) adlandırılan buruğlara görə, onların üzərinə dırmaşmaq olduqca çətinləşirdi,  bu həm də yapon qəsrlərinə əlavə gözəllik verirdi.
Bir çox qəsrin xəndəkləri su ilə doldurulurdu,  həm də, əgər topoqrafiya imkan versəydi, çay suyundan yararlanırdılar. 
Əgər işğalçılar xəndəyi dəf edə bilsəydilər, onlar gərək həm də əsas (*ote-mon*)  və  başqa darvazalardan keçəydilər.
 
Oradan əsas hasara gedən  yeganə yol hasarlanmış sahələrdən ibarət labirintdən, çox sayda darvaza və çox şaxəli dalanları olan  keçidlərdən keçirdi. Əsas qülləyə tərəf hərəkət edərək, gərək dolanbaclardan keçəsən, bu isə, hətta siz qülləyə yaxınlaşsaz belə  yanlış istiqamətdə hərəkət təəsuratı yaradır.   
Qala divarlarında olan ambrazuralardan (*sama*) atəş açan döyüşçülər düşməni geri ata bilərdi. *Ya-dzama*- oxatanlar üçün hündür düzbucaqlı  ensiz dəliklər idi, *teppo-dzama* isə -yumru yaxud kvadrat formada idi və muşketlərdən atəş açmaq üçün əlverişli idi. 
Əsas və müfafizə qüllələrini, divarın aşağı özülündən irəli çıxan hissəsindən, uzun ensiz dəlik (*isi-otosi)*vasitəsi ilə daş atmaq olardı.

## Ağ vağ qəsri

Belə qəsrlər, təxminən Yaponiya 270 il çəkəcək sülh dövrünə qədəm qoyanda 17 əsrin əvvəlində  yarandılar.  
Müharibə bitəndən sonra qəsrlər müdafiə və hakimiyyəti saxlamaq üçün yox, daha çox  samuray  ruhunu və feodal əzəmətini  təcəssüm etdirməyə başladılar.
Himeci qəsri, Yaponiyada qorunan  bütün qəsrlərdən ən böyüyü və deyilənlərə görə ən gözəlidir.   
Onun  divarlarını çöl tərəfdən ağ suvaq örtür və bu hətta damındakı  saxsı kirəmitlərı də daha möhkəm edir. Bütün bunlara görə qəsri bəzən  Ağ vağ adlandırırlar.
Yaponiyada bu qəsr milli sərvət sayılır.

## İstinadlar

## Mənbə
* -Himeci qəsri, Dünya əhəmiyyətli abidə